Așa cum ne-am obișnuit de câțiva ani , comuna Buteni alături de orașul Sebiș este în topul comunelor cu cele mai frumose concerte de colinzi atât de Crăciun cât și de paște. Iată că din nou Buteni-ul a fost timp de trei zile în straie de sărbătoare, o sărbătoare a sufletelor și a frumosului, o sărbătoare care ne aduce pe fiecare dintre noi acasă printre cei dragi, ca să întâmpinăm cu toții Nașterea Mântuitorului.Începând cu seara zilei de vineri(13.12.2019) la Buteni a avut loc primul concert de colinde organizat de primăria Buteni în colaborare cu Centrul Cultural Județean Arad , având oaspeți colindătorii ,,Caravanei Tradițiilor de iarnă,,, continuând a doua seară cu Târgul de Crăciun , iar duminică seara a avut loc Concertul de colinde sub egida ,,Crăciunul la noi acasă,, un concert susținut de Școla Gimnazială din Buteni, Corul și fanfara ,,Crescendo Harmony,, , elevi ai școlii populare de artă Arad – clasa externă Buteni , conduși de maestrul –dirijor Dan Miculiț. Apoi au urmat cei mici de la grădinița ,,Samariteanul,, din Buteni să încânte publicul , fiind conduși de prof-educator Rauca Elisabeta și Dana Perva.Au urmat o parte din elevii Școlii Gimnaziale din Buteni , pentru a susține un scurt recital de colinde în limba română cât și în limbile străine studiate în școală fiind îndrumați de directorul școlii , doamna Sorina Vanc și profesoarele lor. Corul bisericii ortodoxe din Buteni a susținut de asemenea un frumos program de colinde sub îndrumarea dirijorului Gheorghieș Ioan. Doi tineri talentați respectiv Aslău Emanuela Și BogdanBeniamin au interpretat câteva colinde , ajungând la sufletele celor prezenți.....Maria Farcaș o fiică a comunei Buteni , o tânără deosebită, o interpretă de muzică pe care o vedem mereu pe scenele județului Arad și nu numai a colindat alături de Rezban Aurel Laurențiu la saxafon și Rezban Pavel Silviu la orgă.Desigur că au mai fost și alți invitați printre care îndrăgita solistă Daria Crișan din Sebiș , o voce extraordinar de caldă și frumoasă, trăind la maxim fiecare colind pe care îl interpretează. Profesorul de muzică Ciprian Dingă a susținut un recital de colinzi atât cu vocea cât și la chitară. Primarul comunei Mircea Braiți a oferit diplome de participare tuturor celor care au fost prezenți cu diferite produse specifice sărbătorii Crăciunului fie ei cu produse din carne , cârnați etc , prăjituri, cu produse de panificație sau vinuri.De asemenea a oferit o diplomă de merit domnului Voian... fiind declarat ,,Muncitorul anului,, de la primăria Buteni, pentru implicarea de care a dat dovadă atât peste an cât și în organizarea evenimentului**. ,,Cu siguranță la anul viitor vom avea un alt om din** **primărie care v-a fi declarat,,Muncitorul anului,,** a spus primarul Mircea Braiți. O altă diplomă de participare pentru merite deosebite a fost oferită domnului Nicu Rus , sau Nicu Pană așa cum îl cunoaștem noi toți cei care iubim codrul și vânătoarea.Nicu este o mândrie pentru localitatea Buteni fiind unul dintre cei mai pricepuți oameni din țară care naturalizează păsări și animale sălbatice fiind căutat de mulți vânători din Ardeal. De asemenea primarul a dorit mulțumească și să facă conoscut faptul că deputatul Glad Varga (PNL) a oferit un cadou fiecărui copil implicat în programul de colonde de la Buteni. Au fost trei zile în care frumusețea colinzilor s-a făcut auzită peste Buteni, ducându-ne cu gândul că este momentul să fim mai buni , mai credincioși , mai îngăduitori unul cu celălalt, mai iertători pentru că Fiul lui Dumnezeu s-a născut într-o iesle săracă ca să arate lumii că simplitatea , bunătatea , dragostea de semeni și credința vin de la Dumnezeu de sus. Primarul Mircea Braiți dorește tuturor locuitorilor comunei Buteni Sărbători fericite și binecuvântate alături de cei dragi !